રાષ્ટ્રીય નેતાઓ જે નિષ્ઠા કે નિયમો અને સિધ્ધાંતોથી પક્ષ ચલાવતા હતા તેમાં કયાંક ખામી થઈ છે કે પછી લોકોમાં સત્તાલાલસા જાગી છે કે અન્ય કોઈ કારણો સમાજમાં ઉભા થયાં છે કે જેના કારણે પક્ષ પલ્ટો સાવ સામાન્ય ઘટના બનતી જાય છે. જેથી પક્ષોએ પોતે આ વિચારધારા નહીં અટકાવી શકે તો લોકો જરૂરથી કહેશે કે ખાડો ખોદે તે પડે ! કારણ કે બીજો પક્ષ તેને સ્વિકારવા તૈયાર ન હોય તો આવી કોઈ ઘટના પ્રજાના મતનો અનાદર કરવાની હિંમત પણ કોઈ ન કરે પરંતુ પક્ષના રાજીપાથી થતી આ ઘટનાઓ તેમના નબળા સમયમાં એવી રીતે સામે આવશે કે પછી થશે કે આ કરતાં તો પક્ષાંતર ધારો કડક કર્યો હોત તો વધું સારું અત્યારે પક્ષાંતર ધારો છે પરંતુ બુઠ્ઠા હથીયાર જેવો હોવાથી તેની ખાસ કંઈ અસર રહી નથી.